L’Auditori de Burjassot alberga la presentació del Festival de Les Arts i la semifinal de Sona la Dipu
2025-07-24

Dissabte que ve 13 de maig, l’Auditori de la Casa de Cultura de Burjassot albergarà una jornada dedicada completament a la música i a la diversió entorn d’ella. Des de les 13h, tindrà lloc, d’una banda la festa de presentació del Festival de Les Arts i, per una altra, la prova semifinal del Festival Sona la Dipu.

Així, durant la jornada festiva i musical, a més de les actuacions de les bandes en cartell, hi haurà activitats infantils i també servei de menjar ràpid amb food trucks, entre els quals estarà present la proposta saludable de Livingston van, una caravana de menjar vegetarià. Els horaris aproximats dels concerts seran de 13h a 15h i, a la vesprada, des de les 17h fins a les 23h però, mentrestant, les activitats paral·leles no cessaran durant tota la jornada.

La Festa comptarà amb el concert de grups musicals de la talla de Sidonie, la Habitación Roja, Rayden, Els News i Bearoid DJ set, a més de les actuacions dels grups que competiran en la semifinal de Sona la Dipu.

El preu promocional de l’entrada és de 5,50 euros més les despeses de gestió que són 2 euros. Els menors de 10 anys podran accedir de forma gratuïta, però s’ha d’emplenar l’autorització de menors que es pot descarregar en la PÀGINA WEB.

El Festival dels Arts tindrà lloc els pròxims 9 i 10 de juny en la Ciutat de les Arts i les Ciències de València.